AIŠKINAMASIS RAŠTAS

Dėl Molėtų rajono savivaldybės tarybos 2020 m. liepos 23 d. sprendimo Nr. B1-212 „Dėl Molėtų rajono savivaldybei nuosavybės teise priklausančio žemės sklypo nuomos“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisi papildomą žemės sklypo nuomos sąlygą dėl statybų užbaigimo termino pratęsimo iki 2024-06-30.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Teigiamos pasekmės – pratęsus viešbučio statybos terminą Savivaldybė suteiks galimybę viešbučio savininkui užbaigti statybas.

Neigiamos pasekmės – Molėtų miestas vėliau turės viešbutį, negalės priimti didesnių grupių svečių, turistų.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

 Sprendimo 4.3 papunktyje nustatyta, kad „nuomininkas privalo ne ilgiau kaip per 2 (dvejus) metus nuo žemės sklypo nuomos sutarties įsigaliojimo užbaigti pastato ir inžinerinių statinių statybos bei įrenginių montavimo darbus ir pateikti Molėtų rajono savivaldybės administracijai teisės aktų nustatyta tvarka išduotą statybos užbaigimo akto ir Nekilnojamojo turto registro centrinio duomenų banko išrašo, įrodančio atliktus statinių statybos ir įrenginių montavimo darbus, kopijas. Dėl objektyvių, nuo nuomininko nepriklausančių priežasčių, šis terminas gali būti pratęstas šalių raštišku susitarimu, prieš tai gavus Molėtų rajono savivaldybės tarybos sutikimą“.

Žemės sklypo, esančio Molėtų m., Ąžuolų g. 8, nuomos sutartis pasirašyta 2020 m. rugsėjo 18 d. Pagal Sprendimu nustatytą terminą viešbučio statybos darbai turėtų būti užbaigti iki 2022 m. rugsėjo 18 d. 2022 m. gegužės 31 d. buvo gautas UAB „Gerugnė“ (toliau – įmonė) prašymas „Dėl viešbučio (Ąžuolų g. 8, Molėtai) statybų termino pratęsimo“ ir Molėtų rajono savivaldybės tarybos 2022 m. birželio 30 d. sprendimu Nr. B1-153 „Dėl Molėtų rajono savivaldybės tarybos 2020 m. liepos 23 d. sprendimo Nr. B1-212 „Dėl Molėtų rajono savivaldybei nuosavybės teise priklausančio žemės sklypo nuomos“ pakeitimo“ terminas pratęstas iki 2023 m. gruodžio 31 d.

2023 m. lapkričio 20 d. gautas UAB „Gerugnė“ raštas „Dėl viešbučio (Ąžuolų g. 8, Molėtai) statybų termino pratęsimo“, kuriame prašoma pratęsti statybų terminą iki 2024 m. birželio 30 d. Įmonė nurodė priežastis:

5.1. Karo Ukrainoje sukeltų pasekmių: kainų šuolis, statybinių medžiagų trūkumas;

5.2. Infliacija Euro zonoje;

5.3. Vėlavęs finansavimas dėl nepatrauklaus bankų požiūrio į viešbučių statybas;

5.4. Ilgi tiekimo ir gamybos terminai, darbuotojų trūkumas.